Krievijas PFSR ģerbonis

Krievijas PFSR ģerbonis () par Krievijas PFSR simbolu kļuva 1918. gada 10. jūlijā un pēc tam tas ir vairākas reizes mainīts. Tajā redzamas kviešu vārpas kā lauksaimniecības simbols, uzlecoša saule, kas simbolizē republikas nākotni, sarkana piecstaru zvaigzne, kā arī komunisma un "pasaules sociālistisko valstu komūnas" uzvaras simbols sirpis un āmurs. Tāpat kā citās Padomju Sociālistisko Republiku ģerboņos, Padomju Savienības devīze "Visu zemju proletārieši, savienojieties!" () ir iestrādāts ģerbonī.

Līdzīgus ģerboņus izmantoja Krievijas PFSR sastāvā esošās autonomās padomju sociālistiskās republikas (APSR). Galvenās atšķirības kopumā bija republikas nosaukuma saīsinājuma lietojums un devīzes klātbūtne ģerbonī titulnāciju valodās (izņemot Dagestānas APSR ģerboni, kam devīzes bija vienpadsmit valodās, jo nav vienas dagestāniešu valodas).

1992. gadā, pēc Padomju Savienības sabrukuma, uzrakstu ģerbonī mainīja no "KPFSR" (РСФСР) uz "Krievijas Federācija" (Российская Федерация), saistībā ar valsts nosaukuma maiņu. 1993. gadā sociālistiskā stila ģerboni aizstāja ar pašreizējo Krievijas ģerboni, tomēr arī ilgi pēc 1993. gada, Krievijas PFSR ģerboni turpināja izmantot dokumentācijā, tostarp arī kā zīmogu.

 Galerija 

 Skatīt arī 
 Krievijas PFSR karogs
 Krievijas ģerbonis

 Piezīmes un atsauces 

 Piezīmes 

 Atsauces 

 Ārējās saites 

Kategorija:PSRS ģerboņi

en:Coat of arms of Russia#1918–1992: Russian SFSR
fr:Armoiries de la Russie#Sous l'URSS